იოჰან ბაიერი

იოჰან ბაიერი (; დ. 1572, რაინი, ბავარია — გ. 7 მარტი, 1625, აუგსბურგი) — გერმანელი ასტრონომი, იურისტი და ასტრონომიის ისტორიკოსი.

ბიოგრაფია
მან ფილოსოფიის შესწავლა ინგოლშტადტში 1592 წელს დაიწყო და მოგვიანებით აუგსბურგში გადავიდა იურისპრუდენციის პრაქტიკის გასაგრძელებლად. აუგსბურგში ყოფნისას ასტრონომიით დაინტერესდა. საბოლოოდ, 1612 წელს, აუგსბურგის საქალაქო საბჭოს იურიდიული მრჩეველი გახდა.

მისი ყველაზე ცნობილი ნაშრომი იყო ვარსკვლავური ატლასი „ურანომეტრია“, რომელიც 1603 წელს გამოიცა და რომელიც პირველი ატლასი იყო, რომელმაც მთელი ციური სფერო მოიცვა. მან შემოიღო ვარსკვლავების სახელდების სისტემა ბერძნული ასოების გამოყენებით, ასევე რამდენიმე ახალი თანავარსკვლავედი.

ხსოვნა
მის პატივსაცემად, მთვარის ერთ-ერთ კრატერს დაარქვეს ბაიერი.

ლიტერატურა
Байер, Иоганн // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.

რესურსები ინტერნეტში
Full digital facsimile, Linda Hall Library

სქოლიო

კატეგორია:გერმანელი ასტრონომები